เรื่องร้องเรียน: แจ้งไปหลายครั้งมากๆ แล้ว แต่ไม่มีการแก้ไข ต้องให้ทำอย่างไร กดติดตามเรื่องไปก็เงียบหาย  ทางเท้าตั้งแต่บริเวณ BTS สะพานควายตลอดจนถึง BTS หมอชิตมืดมาก มีเสาไฟฟ้าแต่ไม่เปิด ไฟ ตอนแรกคิดว่าไฟเสียหรือโดนขโมยสายทองแดง แต่ช่วง APEC ก็เห็นว่าเปิดใช้งานได้สว่างไสว พอหมดช่วง APEC กลับมามืดเหมือน เดิม ไม่ทราบว่าความปลอดภัยของ ประชาชนต้องรอการมาเยือนของบุคคลสำคัญจากต่างประเทศหรืออย่างไร  ขอคำอธิบายและรบกวนดำเนินการ แก้ไขเพื่อความปลอดภัยของประชาชนที่ใช้บริการทางเท้าสาธารณะด้วย
การดำเนินการของเจ้าหน้าที่: 📣สำนักการโยธา กทม. ขอขอบคุณสำหรับการแจ้งข้อมูลค่ะ     สำหรับพื้นที่ดังกล่าว สำนักการโยธา ได้ลงพื้นที่ตรวจสอบและดำเนินการแก้ไขเรียบร้อยแล้ว ตามภาพถ่ายที่แนบ  👷🏻♀️สำนักการโยธา กทม. ขอบพระคุณอีกครั้งสำหรับการแจ้งปัญหาให้เราทราบค่ะ🙏
ความเห็นของผู้แจ้ง: ตรงช่วงบีทีเอสหมอชิต ไปจนถึงหน้ากรมขนส่ง ไม่เห็นเปิดไฟของเสาไฟฟ้าสีเทาเลย ไม่ทราบว่าติดไว้ทำไมเหรอครับ  ไหนๆก็แก้ปัญหาแล้วแนะนำให้พิจารณาปัญหาบริเวณโดยรอบด้วยดีไหม สะพานลอยก็มืดเหมือนเดิม หรือต้องให้แจ้งทุกจุดทุกเรื่องทุกบริเวณ พื้นที่ปัญหาเป็นที่สาธารณะ มันน่าจะเห็นๆกันได้เองอยู่แล้วนะครับ  ———  มีความล่าช้าในการดำเนินการแก้ไขปัญหา แต่ก็ขอบคุณที่ดำเนินการจนสำเร็จ  เคสนี้ใช้เวลาประมาณ 9-10 เดือน และเป็นเรื่องความปลอดภัยของประชาชน  ผู้แจ้งมีการแจ้งเรื่องให้แก้ไขหลายครั้งมากๆ เวลากดติดตามผลก็ไม่มีความคืบหน้าใดๆ  โชคดีที่ในช่วง 9-10 เดือนนั้นไม่มีเหตุร้ายเกิดขึ้น   ทั้งนี้อยากให้ปรับปรุงเรื่องความรวดเร็วในการดำเนินการและอยากให้ต่อยอดเรื่องการขจัดปัญหาในบริเวณดังกล่าวเพิ่มเติมด้วย เช่น ปัญหาคนจร หรือ ปัญหาไฟฟ้าบนสะพานลอยใช้การไม่ได้ เพราะตอนเจ้าหน้าที่ปฏิบัติงานน่าจะเห็นปัญหาดังกล่าวอยู่แล้ว ไม่อย่างนั้นผู้ใช้งานคงต้องแจ้งปัญหาเข้าไปยิบย่อยอีก  ขอบคุณครับ
พื้นที่: แขวงจตุจักร เขตจตุจักร กรุงเทพมหานคร